b'\n_START_ARTICLE_\nDongnaen piiritys\n_START_SECTION_\nTaistelun kulku\n_START_PARAGRAPH_\nKukistettuaan Busanin sek\xc3\xa4 Dadaejinin linnoituksen japanilaiset jatkoivat matkaansa kohti Soulia. Matkalla he kohtasivat Dongnaen linnoituksen, joka oli rakennettu vahvaan paikkaan kukkulan p\xc3\xa4\xc3\xa4lle ja joka hallitsi Souliin viev\xc3\xa4\xc3\xa4 p\xc3\xa4\xc3\xa4tiet\xc3\xa4._NEWLINE_Japanilaisten ensimm\xc3\xa4isen divisioonan komentaja Konishi Yukinaga yritti suostutella korealaisia avaamaan heille vapaan tien Kiinan valtaamiseksi. Dongdaen korealaisia johtanut Song Sanghy\xc7\x92n kielt\xc3\xa4ytyi vaatimuksesta ja totesi \xe2\x80\x9dminun on helppoa kuolla, mutta vaikea antaa teid\xc3\xa4n p\xc3\xa4\xc3\xa4st\xc3\xa4 l\xc3\xa4pi.\xe2\x80\x9d Japanilaiset hy\xc3\xb6kk\xc3\xa4siv\xc3\xa4t linnoitukseen ja kukistivat t\xc3\xa4m\xc3\xa4n, mit\xc3\xa4 seurasi Busanin kaltaiset veriteot h\xc3\xa4vinneit\xc3\xa4 korealaisia sek\xc3\xa4 siviileit\xc3\xa4 kohtaan.'